Title: กฎกระทรวง ฉบับที่ 3 (พ.ศ. 2542) ออกตามความในพระราชบัญญัติทางหลวง พ.ศ. 2535

กฎกระทรวง
ฉบับที่ ๓
(พ.ศ. ๒๕๔๒)
ออกตามความในพระราชบัญญัติทางหลวง

พ.ศ. ๒๕๔๒[๑]

อาศัยอำนาจตามความในมาตรา ๕ (๑) แห่งพระราชบัญญัติทางหลวง
พ.ศ. 2535 รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้

ข้อ ๒  ในกฎกระทรวงนี้
ยานพาหนะ หมายความว่า รถยนต์ รถบรรทุก รถบรรทุกคนโดยสารและรถพ่วง
รถยนต์ หมายความว่า ยานพาหนะตั้งแต่สี่ล้อขึ้นไป
และเดินด้วยกำลังเครื่องยนต์ กำลังไฟฟ้า หรือพลังงานอื่น
รถบรรทุก หมายความว่า
รถยนต์ที่สร้างขึ้นเพื่อใช้บรรทุกสิ่งของหรือสัตว์ และให้หมายความรวมถึงรถลากจูงตามกฎหมายว่าด้วยจราจรทางบก
รถบรรทุกคนโดยสาร หมายความว่า
รถยนต์ที่สร้างขึ้นเพื่อใช้บรรทุกคนโดยสารเกินเจ็ดคน
รถพ่วง หมายความว่า
ยานพาหนะที่เคลื่อนที่ไปโดยใช้ยานพาหนะอื่นลากจูง

ข้อ ๒  ให้กำหนดอัตราความเร็วของยานพาหนะบนทางหลวงพิเศษหมายเลข
๗ ทางสายกรุงเทพมหานคร - เมืองพัทยา และทางหลวงพิเศษหมายเลข ๙ (ถนนกาญจนาภิเษก)
ทางสายถนนวงแหวนรอบนอกกรุงเทพมหานคร ดังต่อไปนี้
(๑) รถบรรทุกที่มีน้ำหนักรถรวมทั้งน้ำหนักบรรทุกไม่เกิน ๑,๒๐๐ กิโลกรัม หรือรถบรรทุกคนโดยสาร
ให้ใช้ความเร็วไม่เกินชั่วโมงละ ๑๐๐ กิโลเมตร
(๒) รถบรรทุกอื่นนอกจากรถที่ระบุไว้ใน (๑) รวมทั้งรถบรรทุกหรือรถยนต์ขณะที่ลากจูง

รถพ่วง ให้ใช้ความเร็วไม่เกินชั่วโมงละ ๘๐ กิโลเมตร
(๓) รถยนต์อื่นนอกจากรถที่ระบุไว้ใน (๑) หรือ (๒)
ให้ใช้ความเร็วไม่เกินชั่วโมงละ ๑๒๐ กิโลเมตร

ข้อ ๓  ในเขตทางที่มีป้ายหรือเครื่องหมายจราจรแสดงว่าเป็นเขตอันตราย
หรือเขตให้ขับรถช้า ๆ ให้ลดความเร็ว และใช้ความระมัดระวังเพิ่มขึ้นตามสมควร

ข้อ ๔  ในกรณีที่มีป้ายหรือเครื่องหมายจราจรกำหนดอัตราความเร็วต่ำกว่าอัตราที่กำหนดไว้ในข้อ
๒ ให้ใช้ความเร็วไม่เกินอัตราความเร็วที่กำหนดไว้นั้น

ให้ไว้ ณ วันที่ ๒๕ สิงหาคม พ.ศ. ๒๕๔๒
สุเทพ  เทือกสุบรรณ
รัฐมนตรีว่าการกระทรวงคมนาคม

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากทางหลวงพิเศษหมายเลข ๗ ทางสายกรุงเทพมหานคร - เมืองพัทยา
และทางหลวงพิเศษหมายเลข ๙ (ถนนกาญจนาภิเษก) ทางสายถนนวงแหวนรอบนอกกรุงเทพมหานคร
เป็นทางหลวงที่ออกแบบเพื่อให้การจราจรผ่านได้ตลอดรวดเร็วเป็นพิเศษ
ทำให้ยานพาหนะต่าง ๆ สามารถใช้ความเร็วสูงได้ด้วยความปลอดภัย
สมควรกำหนดอัตราความเร็วของยานพาหนะบนทางหลวงสายดังกล่าวไว้สูงกว่าทางหลวงสายอื่น
ประกอบกับมาตรา ๕ (๑) แห่งพระราชบัญญัติทางหลวง พ.ศ. ๒๕๓๕ ได้บัญญัติให้การกำหนดอัตราความเร็วของยานพาหนะต้องเป็นไปตามที่กำหนดในกฎกระทรวง
 จึงจำเป็นต้องออกกฎกระทรวงนี้]

อุไลพร/สลิลลา/ปรับปรุง
๒๑ มิถุนายน
๒๕๖๒

อนุกูล/ตรวจ
๒๘ มิถุนายน
๒๕๖๒

[๑] ราชกิจจานุเบกษา
เล่ม ๑๑๖ตอนที่ ๗๗ ก/หน้า ๙/๑ กันยายน ๒๕๔๒